Bjerka

Bjerka er et tettsted i Hemnes kommune på Helgeland i Nordland. Tettstedet ligger ved utløpet av elva Røssåga i vest og utløpet av Bjerkaelva i øst. Det ligger ca. 10 kilometer nord for Korgen og 31.1 kilometer kjøreavstand sørvest for byen Mo i Rana (23.2 km i luftlinje).

Tettstedet har  innbyggere per 1. januar .

E6 og Nordlandsbanen passerer forbi Bjerka.

«Elva gjennom bjørkeskogen» 

Bjerka som tettsted er oppkalt etter elven Bjerka.

Dette er en 48 kilometer lang elv, som kommer fra Gresvatnet på grensen til Sverige. Den løper gjennom Kjennsvatnet og Stormålvatnet og munner ut i fjordarmen Sørfjorden.

Gammelnorsk *Bjarka betyr «bjørkeelva» eller «elva som renner gjennom bjørkeskogen». En mer opprinnelig betyding er «den hvite», «den lyse». Navnet kan brukes om elver med lyse bunnforhold. Jmf. stedsnavnet Bleikvasslia, en bygd i Hemnes kommune som er oppkalt etter Bleikvatnet.

Gårdene Storebjerka, Little-bjerka og Bjerkadalen er oppkalt etter og har sitt navn etter elven.

Samfunn

Bjerka stasjon

Bjerka stasjon er et stoppested på Nordlandsbanen som åpnet 20. februar 1942. Den 1. januar 2007 opphørte det manuelle billettsalget på Bjerka stasjon, og stasjonen ble ubemannet.

Nortura Bjerka

Nortura Region Nord – tidligere Gilde Norsk Kjøtt – har et slakteri på Bjerka. Slakteriet kostet 230 millioner kroner og dekker et areal på 10 000 m². Det åpnet 23. mai 2008 i Strandgata 10 og erstattet de tidligere slakteriene i Brønnøysund, Mosjøen og Bodø.

Fabrikken slakter storfe, gris og sau, og skjærer storfe og sau. Den produserer tørrhengt biff, filet og svineribbe. Fabrikken har siden 2008 vært det eneste slakteriet i Nordland fylke.

Om lag 90 arbeidstakere (93 per 2020) har sitt daglige virke på den nye fabrikken. I tillegg har om lag 40 sesongarbeidere arbeid hver høst i en tolvukersperiode.

Nasjonale rasjonaliseringer
Byggingen av fabrikken i Bjerka inngikk i den største rasjonaliseringen som Nortura har gjennomført noensinne. I tillegg til slakteriene i Brønnøysund, Mosjøen og Bodø, ble fem slakterier nedlagte i Midt-Norge (på Fosen, Namsos, Ålesund, Oppdal, sammen med skjære- og foredlingsbedriften i Trondheim). I tillegg ble slakteriene i Otta og Kvinesdal nedlagte.

Den 20. august 2020 ble det foretatt en ny rasjonalisering: Rudshøgda og Malvik ble da hovedseter for storfeskjæring, mens storfeskjæringen i Egersund, Gol og Førde ble nedlagt. Fabrikken i Bjerka ble vurdert nedlagt, men overlevde rasjonaliseringsprosessen.

Sommeren 2020 kom neste rasjonaliseringsplan med bærekraft og reduserte utslipp av karbondioksid (CO2) som begrunnelse. En ny fabrikk åpnes i Tønsberg sommeren 2023, mens skjæreaktiviteten i Steinkjer og på Forus trappes ned.
Nortura vil dermed skjære gris fremover i Tønsberg, i Målselv og ved NorPri på Jæren, og slakte gris ved anleggene på Forus, Steinkjer, Tønsberg, Målselv, Bjerka, Førde og Sandeid.

Bjerka Camping AS
Bjerka Camping har sin besøksadresse i Nergårdsgata 27 på Bjerka. Campingplassen ligger nedenfor Sagfossen, hvor Bjerkaelva har sitt utløp i Sørfjorden. Campingplassen har 8 moderne leiligheter, som den driver helårs utleie på. Den har også 25 hytter og til sammen 136 sengeplasser.

Den har også 20 teltplasser, og plass til 70 campingvogner og 30 campingbiler.

Bjerka Kro og motell

Bjørnar og Torill Hjemaas startet driften av gamle Bjerka Kro i 1988. Etter at E6 ble lagt om, bygde de ny kro i 1997 og åpnet motellet i 2003. Den 4. mars 2009 overtok sønnen Glenn Kalmar Hjemaas (f. 1976) og samboeren Camilla Cross (f. 1978) veikroa og leide ut motellrom.

Den 18. januar 2021 ble kroa og motellet lagt ut for salg på Finn.no, og den 6. desember 2022 var annonsen fortsatt aktiv.

Kroa befinner seg i Bjerkadalsveien 1, og befinner seg vegg i vegg med Coop Prix på Bjerka (Bjerkadalsveien 3).

Referanser

Bosetninger i Hemnes
Tettsteder i Nordland